ขังตัวเอง กินยานอนหลับวันละแผงนาน 8 ปี สาวดวงซวยรถไถลพุ่งชน จนพิการตั้งแต่อายุ 15
ทุกปีเมื่อถึงประเพณีสงกรานต์ ซึ่งเป็นเทศกาลแห่งความสุขของหลายคน โดยเฉพาะผู้ที่ทำงานต่างถิ่น ได้กลับภูมิลำเนาไปเยี่ยมพ่อแม่ เพื่อรดน้ำดำหัว ขอพรผู้ใหญ่ที่เคารพ หรือหลายครอบครัววางแผนไปท่องเที่ยวต่างจังหวัด ,แต่บางคนกลับต้องเจอฝันร้ายไปตลอดชีวิต จากอุบัติเหตุที่เกิดขึ้นในช่วงเทศกาลดังกล่าว ,ถึงแม้จะมีการรณรงค์ และเตือนอย่างหนักจากหน่วยงานต่างๆ ของรัฐ เพื่อลดความสูญเสียจากอุบัติเหตุ,แต่ก็ยังมีภาพผู้ที่ตกเป็นเหยื่ออุบัติเหตุสงกรานต์เกิดขึ้นทุกปี บางคนต้องจากครอบครัว และคนรักอย่างไม่มีวันหวนกลับ หรือคนที่รอดก็มีชีวิตดั่งตกนรก ต้องอยู่อย่างตายทั้งเป็นไปชั่วชีวิต ดังเรื่องราวสุดโศกเศร้าเคล้าน้ำตา ของ ,น.ส.เพียงพิศ เพิ่มพูล หรือ หญิง ที่ประสบเคราะห์ร้าย จากสาววัยรุ่นอนาคตไกล เพิ่งจบ ม.3 ต้องกลายเป็นผู้พิการตั้งแต่อายุ 15 ปี,หญิง วัย 33 ปี สาวสมุทรปราการ คือเหยื่ออุบัติเหตุสงกรานต์ เมื่อ 15 เม.ย. 2543 หลังกลับจากเล่นน้ำสงกรานต์แถวปากน้ำ อ.เมือง จ.สมุทรปราการ กำลังเดินทางกลับบ้าน รถปิกอัพที่ใส่ถังน้ำ พร้อมเพื่อนๆ ญาติๆ อีก 11 คนจอดชิดซ้ายแวะข้างทาง ,จู่ๆ มีรถยนต์อีกคันเสียหลักไถลพุ่งมาชน ลากหญิงติดไปกับหน้ารถ แล้วลอยไปตกกลางถนน, หญิงจำความหลังฝังใจกับเหตุการณ์ในวันนั้นได้ดี ถึงแม้เวลาจะผ่านมา 18 ปี,ผู้บาดเจ็บทั้งหมด 11 คน ต้องเข้ารับการรักษาพยาบาลกับโรงพยาบาลเอกชน เนื่องจากอยู่ใกล้จุดเกิดเหตุ ,ส่วนหญิงซึ่งเจ็บหนักมากที่สุดเพียงคนเดียว ต้องกลายเป็นคนพิการตั้งแต่หน้าอกลงไปถึงจนถึงปลายขา วนเวียนนอนรักษาตัวห้องไอซียูนานเกือบ 2 เดือน ออกจาก รพ.ก็ต้องกลับมารักษาตัวอย่างต่อเนื่องอีกประมาณ 2 ปี, หญิงพูดถึงเรื่องราวสุดโชคร้ายครั้งยิ่งใหญ่ในชีวิต ด้วยแววตาเศร้าหมอง,เพียงแค่เสี้ยววินาทีหญิงต้องกลายเป็นคนพิการไปตลอดชีวิตอย่างกะทันหัน จึงไม่อาจทำใจยอมรับได้, รู้สึกท้อ และหมดหวังจนต้องกินยานอนหลับทุกวัน นาน 8 ปี เพียงหวังว่าตื่นมาแล้ว ขอให้เรื่องทั้งหมดเป็นแค่ความฝัน,เหตุการณ์สุดเลวร้ายครั้งนี้ นอกจากจะทำให้หญิงขาดโอกาสในชีวิต ทั้งเรื่องเรียนต่อ และอาชีพการงานที่ดีในอนาคตแล้ว ,ยังทำให้อีก 2 ชีวิตในครอบครัวพลอยลำบากไปด้วย น้องชายต้องหยุดเรียนเพื่อมาทำงาน ช่วยแบ่งเบาภาระของแม่ ผู้ซึ่งหาเลี้ยงครอบครัวเพียงคนเดียวด้วยอาชีพรับจ้าง,พอหมอบอกว่าเดินไม่ได้ รู้สึกชีวิตจบแล้ว ทำใจไม่ได้จนต้องกินยานอนหลับ บางทีก็กินยาแก้เมารถ ตื่นมา รู้สึกมีสติก็กินเลย กินทุกวัน วันละแผง มาเรื่อยๆ 8 ปี,ชีวิตเหมือนตายทั้งเป็น 8 ปี อยู่แต่ในห้องอย่างเดียว ไม่ให้กำลังใจตัวเอง กิน นอน บนเตียง จนมีแผลกดทับ,คนพิการจะมีความรู้ในการใช้ชีวิตบนวีลแชร์น้อย ถ้าคนไม่รู้เลย จากที่เป็นน้อยๆ ก็จะเป็นหนักได้, เหยื่ออุบัติเหตุสงกรานต์ ย้อนถึงชีวิตอันสุดขมขื่น,ตลอด 18 ปี ที่หญิงเผชิญเรื่องราวทุกข์แสนสาหัสบนร่างกาย และจิตใจ จากที่เคยวาดฝันว่าเรียนจบ ได้ทำงาน เพื่อส่งเสียน้องเรียน และนำเงินมาจุนเจือครอบครัว กลับต้องมลายสิ้น เงินเยียวยาจากคู่กรณีที่เพิ่งฟ้องร้องเสร็จเมื่อไม่กี่ปีก็ได้รับเพียง 1 แสนบาท และชำระโดยการผ่อนส่ง,ปัจจุบัน หญิงมีรายได้จากประกันสังคม เมื่อครั้งทำงานช่วงปิดเทอมระหว่างรอขึ้น ม.4 เป็นเงินเดือนตลอดชีวิตตามมาตรา 35 จำนวน 2,400 บาท และจากการทำงานที่บริษัท สวัสดีโปรเมท จำกัด อ.ศรีราชา จ.ชลบุรี ก่อตั้งโดย ,นายภัทรพันธ์ุ กฤษณา, บริษัทคนพิการ เพื่อคนพิการ ผลิตวีลแชร์โฮมเมดไทยติดตลาดโลก ซึ่งหญิงทำหน้าที่เกี่ยวกับเอกสารข้อมูลลูกค้าต่างประเทศ,แต่ทุกความโชคร้าย มักมีความโชคดีซ่อนอยู่เสมอ ดังชีวิตรักของหญิงที่ได้พบคู่ชีวิตวีลแชร์ที่ดี เมื่อครั้งไปเรียนโรงเรียนอาชีวพระมหาไถ่ พัทยา ซึ่งเป็นศูนย์รวมคนพิการ ทั้งสองร่วมกันสร้างครอบครัวจนมีลูกที่ร่างกายสมบูรณ์ อายุ 5 ขวบ , , หญิง กล่าวทิ้งท้าย,พร้อมฝากเรื่องราวชีวิตของเธอ หวังเป็นอุทาหรณ์เตือนใจให้พึงระลึกว่า แค่เสี้ยววินาที ชีวิตคนก็เปลี่ยนได้ เพราะฉะนั้นจงใช้ชีวิตช่วงเทศกาลสงกรานต์อย่างมีสติ คนตาย หรือเหยื่ออุบัติเหตุสงกรานต์ก็จะลดลง.,อ่านข่าวเกี่ยวข้อง เหยื่อสงกรานต์ ,เปิดเบื้องหลัง พ่อค้าโชว์เก๋า จองพื้นที่ย่านดังขายของ เมินกฎหมาย ไม่สนเทศกิจ,ทีมข่าวเฉพาะกิจไทยรัฐออนไลน์, รายงาน,สืบเสาะข่าว รับเรื่องราวร้องทุกข์ สามารถส่งเรื่องราว หรือประเด็นปัญหาของท่านมาได้ที่  reporter.thairath@gmail.com หรือช่องทาง Facebook :, ทีมข่าวเฉพาะกิจ
เรื่องราวสุดโศกเศร้าเคล้าน้ำตา เหยื่ออุบัติเหตุสงกรานต์ เทศกาลแห่งความสุขของหลายคน แต่บางคนกลับเจอฝันร้าย ดั่งตายทั้งเป็นไปชั่วชีวิต
เหยื่อสงกรานต์,น.ส. เพียงพิศ เพิ่มพูล เหยื่อเมาแล้วขับ,เหยื่ออุบัติเหตุสงกรานต์ ไทยรัฐ,สาดน้ำ สงกรานต์ น้ำแข็ง,ทีมข่าวเฉพาะกิจไทยรัฐออนไลน์